Sute de mierle, specie protejată, au murit otrăvite în Serbia, în preajma unor terenuri agricole
Autorităţile din Serbia investighează ceea ce se crede că a fost cel mai grav caz de otrăvire în masă a păsărilor. Mai mult de 800 de păsări moarte au fost găsite în apropierea oraşului Kikinda, din estul ţării, scrie BBC, preluată de Rador.
Societatea pentru Protecţia şi Studiul Păsărilor din Serbia a comunicat că a găsit deja mai mult de 800 de păsări moarte, dintre care majoritatea sunt mierle, care sunt o specie protejată în Serbia.
Societatea a transmis că membrii săi au văzut păsări căzând moarte din copaci, în apropierea terenurilor agricole de lângă oraşul Kikinda. Zona este cunoscută de pasionaţii de ornitologie drept capitala mondială a iernatului pentru Ciuful de pădure, o pasăre răpitoare de noapte din familia bufnițelor.
Până în acest moment, printre păsările moarte nu au fost depistate şi păsări de pradă, dar ornitologii avertizează că ele depind de mierle, pentru că folosesc vechile cuiburi ale acestora pentru a-și crește puii.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank